बाबा ने जीवित अवस्था में कराया श्राद्ध
बोकारो। ब्रह्मगुरु अद्भुतानंद झारखंडी बाबा ने जीवित अवस्था में अपना श्राद्ध कर्म कराया। उन्होंने अपना श्राद्ध कर्म सनातन धर्म के अनुसार वैदिक विधान के माध्यम से कराया। इस उपलक्ष्य में अतिथि सेवा, दरिद्र नारायण भोज और ब्राह्मणों एवं योग्य व्यक्तियों को वस्त्र दान, गोदान, भूमि दान, स्वर्ण दान, मुद्रा दान, पात्र दान श्रद्धा और भक्तिपूर्वक बाबा के भक्तों ने बाबा का धर्मपुत्र बनकर बाबा के जीवित अवस्था में श्राद्ध कर्म संपन्न कराया। बाबा ने बताया कि अश्वमेघ यज्ञ करने से, मंदिर बनाने से, कन्यादान करने से, अपना जीवन त्यागकर दूसरे के जीवन बचाने से, अनाथालय चलाने से, गुरुजनों की सेवा करने से, जलाशय बनाने से, सत्य बोलने से जो पुण्य मिलता है। वैसे ही पुण्य जीवित अवस्था में श्राद्ध करने वालों को प्राप्त होता है।
hin_Deva hin_Deva